POTRJEN

|  |  |  |  |  |  |  |
| --- | --- | --- | --- | --- | --- | --- |
| Številka: 35201-57/2022-2550-6 | | | | | | |
| Ljubljana, 19.4.2022 | | | | | | |
|  | | | | | | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | | | | | | |
| **ZADEVA: Letno poročilo Stanovanjskega sklada Republike Slovenije, javnega sklada za leto 2021 z revizorjevim poročilom – predlog za obravnavo** | | | | | | | | | | | |
| 1. Predlog sklepov vlade: | | | | | | | | | | | |
| Na podlagi četrte alineje 13. člena Zakona o javnih skladih (Uradni list RS, št. 77/08, 8/10 – ZSKZ–B in 61/20 - ZDLGPE) in drugega odstavka 4. člena Akta o ustanovitvi Stanovanjskega sklada Republike Slovenije, javnega sklada (Uradni list RS, št. 6/11, 60/17, 17/18 in 4/19), je Vlada Republike Slovenije sprejela naslednji  S K L E P :   1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada za leto 2021 z revizorjevim poročilom. 2. Presežek odhodkov nad prihodki v višini 73.305.404 EUR, ugotovljen v računovodskih izkazih Stanovanjskega sklada Republike Slovenije, javnega sklada za leto 2021, se pokrije iz nerazporejenih presežkov prihodkov nad odhodki iz preteklih let.     mag. Janja Garvas Hočevar  V.D. GENERALNEGA SEKRETARJA    Priloga:   * Sklep Nadzornega sveta Stanovanjskega sklada RS sprejet dne 29. 03. 2022, * Letno poročilo Stanovanjskega sklada Republike Slovenije, javnega sklada za leto 2021 z revizorjevim poročilom   Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)) * Ministrstvo za finance ([gp.mf@gov.si](mailto:gp.mf@gov.si) ) * Stanovanjski sklad Republike Slovenije,javni sklad ([tajnistvo@ssrs.si](mailto:tajnistvo@ssrs.si)) * Urad Vlade RS za komuniciranje ([gp.ukom@gov.si](mailto:gp.ukom@gov.si)) * Služba Vlade RS za zakonodajo ([gp.svz@gov.si](mailto:gp.svz@gov.si) ) | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * mag. Andrej Vizjak, minister za okolje in prostor * Bojan Purg, državni sekretar * Georgi Bangiev, generalni direktor Direktorata za prostor, graditev in stanovanja * Anita Hočevar Frantar, vodja Sektorja za stanovanja * Nataša Sax, sekretarka, Sektor za stanovanja | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| * mag. Črtomir REMEC, direktor, Stanovanjski sklad RS | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Akt o ustanovitvi Stanovanjskega sklada Republike Slovenije, javnega sklada, (Uradni list RS, št. [6/11](http://www.uradni-list.si/1/objava.jsp?urlid=20116&stevilka=201), 60/17, 17/18, 4/19 in 31/21) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10-ZSKZ-B in 61/20 – ZDLGPE, dalje ZJS-1) ustanovitelj sprejema letno poročilo javnega sklada.  Nadzorni svet Stanovanjskega sklada Republike Slovenije, javnega sklada je dne 29. 3. 2022 na svoji 86. redni seji sprejel – potrdil besedilo Letnega poročila o delu Stanovanjskega sklada Republike Slovenije, javnega sklada v letu 2021 (v nadaljevanju Letno poročilo Stanovanjskega sklada RS).  Letno poročilo Stanovanjskega sklada RS je v skladno s 4. alinejo 13. člena ZJS-1 ter na podlagi 2. odstavka 4. člena Akta o ustanovitvi Stanovanjskega sklada Republike Slovenije, kot javnega sklada posredovano v sprejem Vladi Republike Slovenije. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | DA/**NE** | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | | | DA/**NE** | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.) | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | **NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | **NE** | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **NE** | | |
| **11. Gradivo je uvrščeno v delovni program vlade:** | | | | | | | | | **NE** | | |
| mag. ANDREJ VIZJAK  MINISTER | | | | | | | | | | | |
|  | | | | | | | | | | | |

PRILOGE:

* Sklep Nadzornega sveta Stanovanjskega sklada RS sprejet dne 29. 03. 2022,
* Letno poročilo Stanovanjskega sklada Republike Slovenije, javnega sklada za leto 2021 z revizorjevim poročilom,

**JEDRO** **GRADIVA 1: OBRAZLOŽITEV**

Akt o ustanovitvi Stanovanjskega sklada Republike Slovenije, javnega sklada,  
(Uradni list RS, št. [6/11](http://www.uradni-list.si/1/objava.jsp?urlid=20116&stevilka=201), 60/17, 17/18, 4/19 in 31/21) v drugem odstavku 4. člena določa, da pravice in dolžnosti ustanovitelja sklada izvršuje Vlada Republike Slovenije, pri čemer so pristojnosti ustanovitelja določene s predpisi s stanovanjskega področja in predpisi o javnih skladih. Po določbi četrte alineje 13. člena Zakona o javnih skladih (Uradni list RS, št. 77/08, 8/10-ZSKZ-B, 61/20 – ZDLGPE in 206/21 – ZDUPŠOP, dalje ZJS-1) ustanovitelj sprejema letno poročilo javnega sklada.

Nadzorni svet Stanovanjskega sklada Republike Slovenije, javnega sklada je dne 29. 3. 2022 na svoji 86. redni seji sprejel – potrdil besedilo Letnega poročila o delu Stanovanjskega sklada Republike Slovenije, javnega sklada v letu 2021 (v nadaljevanju Letno poročilo SSRS). Prilagamo sklep.

Letno poročilo SSRS je skladno s 4. alinejo 13. člena ZJS-1 ter na podlagi 2. odstavka 4. člena Akta o ustanovitvi Stanovanjskega sklada Republike Slovenije, kot javnega sklada posredovano preko resornega ministrstva za okolje in prostor, v sprejem Vladi Republike Slovenije.

Letno poročilo SSRS je pregledala družba (imenovana s sklepom Vlade Republike Slovenije s sklepom št. 47602-18/2019/2 z dne 7. 8. 2019) Valuta, družba za revizijo d.o.o. iz Maribora, ki je 25. 02. 2022 ugotovila, da so računovodski izkazi sestavljeni v skladu z Zakonom o računovodstvu (Uradni list RS, št. 23/99, 30/02 - ZJF-C, 114/06 - ZUE) ter s slovenskimi računovodskimi standardi in da podajajo resničen in pošten prikaz finančnega stanja SSRS na dan 31. 12. 2021 ter njegovega poslovnega izida za končano leto 2021.

Poslovno poročilo je skladno z revidiranimi računovodskimi izkazi. Letno poročilo je sestavljeno iz računovodskega in poslovnega poročila. Računovodsko poročilo zajema bilanco stanja, izkaz prihodkov in odhodkov ter pojasnila k izkazom.

SSRS je pravna oseba javnega prava in je registriran kot javni sklad. Razvrščen je med »druge uporabnike enotnega kontnega načrta«, zato zanj veljajo določila Zakona o računovodstvu. Sklad prihodke in odhodke skladno z zakonom spremlja po načelu denarnega toka.

Dolgoročne cilje poslovanja SSRS opredeljuje zlasti nacionalni stanovanjski program. V letu 2015 je bila sprejeta Resolucija o nacionalnem stanovanjskem programu 2015−2025 (Uradni list RS, št. 92/15 z dne 4. 12. 2015, dalje ReNSP15-25), ki oblikuje aktivno stanovanjsko politiko, s katero država prispeva k doseganju ciljev, zastavljenih v svojih razvojnih, prostorskih in socialnih razvojnih programih, k ureditvi razmer na stanovanjskem področju in dolgoročnemu zagotavljanju kakovosti bivanja za vse prebivalce. ReNSP15‑25 kot glavnega izvajalca stanovanjske politike določa SSRS, zato je dokument vplival na oblikovanje srednjeročnih in kratkoročnih ciljev od leta 2016 dalje.

Za obdobje do leta 2025 je bila pripravljena in sprejeta Poslovna politika Stanovanjskega sklada Republike Slovenije, javnega sklada, 2021–2025. Vlada RS je sprejela Poslovno politiko Stanovanjskega sklada Republike Slovenije, javnega sklada, 2021–2025, sprejela s sklepom št. 47602-2/2021/3 z dne 11. 3. 2021.

Poslovni in finančni načrt Stanovanjskega sklada Republike Slovenije, javnega sklada, za leti 2021 in 2022 predstavlja načrt kratkoročnega poslovanja. Vlada RS je Poslovni in finančni načrt Stanovanjskega sklada Republike Slovenije, javnega sklada, za leti 2021 in 2022, sprejela s sklepom št. 47602-9/2021/6 z dne 1. 6. 2021. Pri oceni realizacije za leto 2021 je bilo ugotovljeno, da bodo rezultati poslovanja leta 2021 odstopali od finančnega načrta, zato je bil pripravljen Rebalans poslovnega in finančnega načrta za leti 2021 in 2022. Rebalans poslovnega in finančnega načrta Stanovanjskega sklada Republike Slovenije za leti 2021 in 2022 je Vlada RS sprejela s sklepom 47602-9/2021/12 z dne 30. 12. 2021.

S sprejetjem Zakona o spremembah in dopolnitvah Stanovanjskega zakona (Uradni list RS, št. 90/21, dalje SZ-1E), ki je v veljavo stopil 19. 06. 2021 in z njim povezane Uredbe o izvajanju javnega najema (Uradni list RS, št. 197/21), ki je v veljavo stopila 01. 01. 2022, ter urejata javni najem stanovanj kot javno najemno službo, v okviru zakonskih pooblastil med povezane cilje leta 2021, spada tudi oblikovanje, organiziranje in ustanovitev »javne najemne službe«.

Z Rebalansom poslovnega in finančnega načrta Stanovanjskega sklada RS za leti 2021 in 2022 Sklad ni spremenil ciljev in usmeritev poslovanja, temveč je uskladil prihodkovne in odhodkovne učinke, ki so nastali zaradi spremenjenih okoliščin in razlogov, navedenih v izhodiščih za pripravo rebalansa. Postavljeni cilji kratkoročnega poslovanja temeljijo na preteklih aktivnostih in zmožnostih Sklada za nadaljnje poslovanje. Cilji se uresničujejo v okviru poslovnih procesov Sklada.

Na poslovanje leta 2021 so tako vplivali srednjeročni cilji iz Poslovne politike in kratkoročni cilji iz poslovnega ter finančnega načrta za leto 2021, spremenjenega z rebalansom.

Leta 2021 je SSRS realiziral 11.836.591 evrov prihodkov. Doseženi prihodki so v višini 95 odstotkov v primerjavi s finančnim načrtom, ki je predvideval 12.410.000 evrov prihodkov. V primerjavi z doseženimi prihodki leta 2020 so prihodki leta 2021 realizirani v višini 91 odstotkov. Odstopanja v primerjavi z načrtovanimi prihodki po finančnem načrtu se nanašajo na nekoliko manjšo realizacijo prodaj nepremičnin v zadnjem tromesečju leta 2021 na razpisani javni dražbi.

V kategoriji udeležbe na dobičku in dohodki od premoženja so zajeti vsi prihodki od udeležbe na dobičku in dividendah, prihodki od obresti za dolgoročna posojila, obresti od kratkoročno plasiranih sredstev in prihodki, doseženi z oddajanjem stanovanj. Prihodki so bili realizirani v višini 9.923.544 evrov, kar je 98 odstotkov načrtovanih in 95 odstotkov v primerjavi z letom 2020. Odstopanja od načrtovanih prihodkov so zaradi zamikov pri dokončanju in prevzemih novih najemnih stanovanj.

Doseženi prihodki v kategoriji prihodkov od prodaje blaga in storitev leta 2021, v katero sodijo prihodki, doseženi s prodajo stanovanj, so znašali 88.957 evrov. Realizirani prihodki predstavljajo zadržane plačane kupnine iz prodaj stanovanj na trgu v preteklih letih. Med druge nedavčne prihodke se uvrščajo prihodki, doseženi z izterjavo terjatev v izvršilnih in tožbenih postopkih. Realizirani prihodki leta 2021 v tej kategoriji so v skupni višini 320.721 evrov in so v višini 97 odstotkov načrtovanih.

Leta 2021 je bilo realiziranih 1.384.963 evrov kapitalskih prihodkov. V to kategorijo so uvrščeni prihodki, doseženi s prodajo poslovno nepotrebnega premoženja. Prihodki so bili doseženi v višini 88 odstotkov načrtovanih. Prihodki leta 2021 so bili v primerjavi s prihodki v tej kategoriji leta 2020 realizirani v višini 90 odstotkov. Razlogi za nekoliko nižje prihodke v tej kategoriji so zaradi slabšega odziva na zadnji razpisani javni dražbi leta 2021.

V zaključku leta 2021 je SSRS prejel 87.799 evrov sredstev iz proračuna v skladu z določbami pogodbe o prenosu sredstev za sofinanciranje javnega najema stanovanj. Iz proračunskega sklada za podnebne spremembe je SSRS prejel 17.154 evrov subvencije po pogodbi o nakupu električnega osebnega vozila. Sklad je v okviru sodelovanja v evropskem projektu Financiranje naložb v energetsko učinkovitost leta 2021 prejel 13.453 evrov nepovratnih sredstev.

Leta 2021 je SSRS realiziral 85.141.995 evrov odhodkov. Celotni izdatki za blago in storitve so znašali 6.271.793 evrov, kar je 90 odstotkov načrtovanih in 71 odstotkov v primerjavi z odhodki za te namene leta 2020. Pomembnejši odhodki v tej kategoriji so izdatki za tekoče vzdrževanje, izdatki za pisarniški in splošni material in storitve, izdatki za energijo, vodo, komunalne storitve in komunikacije, izdatki za posebni material in storitve, drugi operativni odhodki ter izdatki za kazni in odškodnine. Nižja realizacija v primerjavi s predhodnim letom je iz razlogov spremenjenega načina upravljanja in vzdrževanja najemnih stanovanj, ki je vplival na dinamiko in zamik izvedbe večjih vzdrževalnih del.

Investicijski odhodki so leta 2021 znašali 76.546.242 evrov, pri čemer so bili načrtovani v višini 75.814.000 evrov.V okviru investicijskih odhodkov SSRS pridobiva najemna stanovanja ter nakupuje opremo in druga osnovna sredstva. Leta 2021 je realiziral investicijske odhodke v višini 76.546.242 evrov, kar je 101 odstotek načrtovanih in v višini 118 odstotkov v primerjavi z letom 2020. Za namene nakupa stanovanj je bilo realiziranih 23.324.029 evrov, za nakup električnega osebnega vozila 30.223 evrov, za nakup opreme 542.135 evrov, za nakup zemljišč v Lendavi 223.138 evrov, za pridobivanje stanovanj z novogradnjami pa 52.426.717 evrov odhodkov.

S finančnim načrtom za leto 2021 je bilo po načelu denarnega toka načrtovano, da bodo prihodki nižji od odhodkov. Za leto 2021 je bil predviden presežek odhodkov v višini 72.873.202 evrov. Sklad je leta 2021 realiziral 73.305.404 evrov več odhodkov v primerjavi s prihodki. Realizacija leta 2021 je bila povsem skladna z načrtom. Ob upoštevanju celotnega poslovanja, vključno z računom finančnih terjatev in naložb ter računom financiranja, je SSRS leta 2021 zmanjšal stanje na računih za skupno 55.086.063 evrov (tabela 18: Račun financiranja).

Prejeta vračila danih posojil je SSRS leta 2021 realiziral v višini 4.526.403 evrov, kar je 109 odstotkov načrtovanih posojil. SSRS je leta 2021 prejel 55.043 evrov sredstev kupnin, kar je 92 odstotkov načrtovanih. Leta 2021 je izplačal za 6.307.061 evrov novih posojil, kar je 90 odstotkov načrtovanih posojil. Nekoliko nižja realizacija je zaradi zamika črpanj posojil iz razlogov na strani posojilojemalcev. V primerjavi z letom 2020 je bilo odobrenih za 71 odstotkov posojil. Posojila so bila odobrena javnim skladom za namene zagotavljanja javnih najemnih stanovanj, NSO ter zasebnikom. Leta 2021 je realiziral za 1.780.658 evrov danih posojil kot prejetih vračil posojil in prejetih kupnin.

Leta 2021 je SSRS po pogodbi z banko CEB koristil tretji obrok posojila v skupni višini 20.000.000 evrov. S koriščenji leta 2020 in 2021 je Sklad v celoti izkoristil najem 50.000.000 evrov po posojilni pogodbi z banko CEB, sklenjeni leta 2019, projekti gradnje morajo biti dokončani do junija 2023. Zaradi moratorija pri začetku odplačevanja glavnice se dolg začne odplačevati leta 2022.

Med pomembnejšimi spremembami leta 2021 so:

* povečanje neopredmetenih in opredmetenih dolgoročnih sredstev za 21 odstotkov zaradi investicij v zagotavljanje najemnih stanovanj, nakupov stanovanj po javnem pozivu ter soinvestitorskih projektov v sodelovanju z občinami;
* povečanje dolgoročno danih posojil za 5 odstotkov zaradi danih novih posojil po programih Sklada;
* zmanjšanje kratkoročnih terjatev do uporabnikov EKN zaradi porabe prostih sredstev za kritje obveznosti po programih in investicijah;
* zmanjšanje obveznosti do dobaviteljev zaradi zaključevanja investicije v teku Novo Brdo;
* povečanje dolgoročnih finančnih obveznosti za črpanja posojila leta 2021.

Med lastnimi viri na stanje 31. 12. 2021 je bistvena sprememba v izkazovanju sklada namenskega premoženja, ki se je zmanjšal iz 420.594.448 EUR na 415.951.843 oz. za 1 odstotek. Največji vpliv na zmanjšanje je obračun amortizacije in odplačevanje dolgoročno danih posojil.

Rezervni sklad je na stanje 31. 12. 2021 znašal 1.826.815 EUR. V primerjavi s stanjem konec leta 2020 se je rezervni sklad zmanjšal za 16 odstotkov. Največji vpliv je zaradi zmanjšanja potrebnih sredstev za rezervacije iz naslova kreditnih tveganj posojilojemalcev. Na spremembe višine rezervnega sklada vplivajo tudi vzdrževanja stanovanjskih stavb, za katera so se porabila sredstva, črpana iz zbranega rezervnega sklada.

SSRS je za rezerve leta 2021 namenil 374.945 evrov. Odhodki v tej kategoriji predstavljajo oblikovanje rezervnega sklada ter rezervacije za kreditna tveganja. Leta 2021 so bili odhodki namenjeni zgolj oblikovanju rezervnega sklada. Odhodkov za rezervacije za kreditna tveganja leta 2021 ni bilo, saj so se bonitete posojilojemalcev izboljšale.

SSRS je leta 2021 evidentiral zmanjšanje sredstev na računih v višini 55.086.062 evrov. Rezultat vpliva na spremembe v skladu namenskega premoženja. Rezultat je skladen s finančnim načrtom za leto 2021.

Na stanje 31. 12. 2021 so sredstva SSRS izkazana v bilanci stanja v višini 486.821.326 EUR. V primerjavi s stanjem na dan 31. 12. 2020 so se sredstva povečala za 12.398.097 EUR oziroma za 3 odstotke.

**PREDLOG SKLEPA**

Na podlagi četrte alineje 13. člena Zakona o javnih skladih (Uradni list RS, št. 77/08 in 8/10 – ZSKZ –B) in drugega odstavka 4. člena Akta o ustanovitvi Stanovanjskega sklada Republike Slovenije, javnega sklada (Uradni list RS, št. 6/11, 60/17, 17/18 in 4/19) je Vlada Republike Slovenije sprejela naslednji

S K L E P :

.

1. Vlada Republike Slovenije je sprejela Letno poročilo Stanovanjskega sklada Republike Slovenije, javnega sklada za leto 2021 z revizorjevim poročilom.
2. Presežek odhodkov nad prihodki v višini 73.305.404 EUR, ugotovljen v računovodskih izkazih Stanovanjskega sklada Republike Slovenije, javnega sklada za leto 2021, se pokrije iz nerazporejenih presežkov prihodkov nad odhodki iz preteklih let.

mag. Janja Garvas Hočevar

V.D. GENERALNEGA SEKRETARJA

Prejmejo:

* Ministrstvo za okolje in prostor ([gp.mop@gov.si](mailto:gp.mop@gov.si))
* Ministrstvo za finance ([gp.mf@gov.si](mailto:gp.mf@gov.si) )
* Stanovanjski sklad Republike Slovenije,javni sklad ([tajnistvo@ssrs.si](mailto:tajnistvo@ssrs.si))
* Urad Vlade RS za komuniciranje ([gp.ukom@gov.si](mailto:gp.ukom@gov.si))
* Služba Vlade RS za zakonodajo ([gp.svz@gov.si](mailto:gp.svz@gov.si) )